CELEX: 62011CA0022
Language: da
Date: 2012-10-04 00:00:00
Title: Sag C-22/11: Domstolens dom (Tredje Afdeling) af 4. oktober 2012 — Finnair Oyj mod Timy Lassooy (anmodning om præjudiciel afgørelse fra Korkein oikeus — Finland) (Luftfart — forordning (EF) nr. 261/2004 — kompensation til passagerer ved boardingafvisning — begrebet »boardingafvisning« — ikke omfattet af kvalifikationen »boardingafvisning« — aflysning af en flyvning på grund af strejke i afgangslufthavnen — omorganisering af de flyvninger, som efterfulgte den aflyste flyvning — ret til kompensation til passagererne på disse flyvninger)

24.11.2012   
            
            
               DA
            
            
               Den Europæiske Unions Tidende
            
            
               C 366/9
            
         Domstolens dom (Tredje Afdeling) af 4. oktober 2012 — Finnair Oyj mod Timy Lassooy (anmodning om præjudiciel afgørelse fra Korkein oikeus — Finland)
   (Sag C-22/11) (1)
   
   (Luftfart - forordning (EF) nr. 261/2004 - kompensation til passagerer ved boardingafvisning - begrebet »boardingafvisning« - ikke omfattet af kvalifikationen »boardingafvisning« - aflysning af en flyvning på grund af strejke i afgangslufthavnen - omorganisering af de flyvninger, som efterfulgte den aflyste flyvning - ret til kompensation til passagererne på disse flyvninger)
   2012/C 366/15
   Processprog: finsk
   
      Den forelæggende ret
   
   Korkein oikeus
   
      Parter i hovedsagen
   
   
      Sagsøger: Finnair Oyj
   
      Sagsøgt: Timy Lassooy
   
      Sagens genstand
   
   Anmodning om præjudiciel afgørelse — Korkein oikeus — fortolkning af artikel 2, litra j), artikel 4, 5 og 7 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 91 (EUT L 46, s. 1) — usædvanlige omstændigheder — fly aflyst på grund af strejke blandt personalet i afgangslufthavnen — omlægning af afgange for at mindske de negative virkninger for passagererne til den aflyste afgang — omlægning som også berører afgangene efter den aflyste afgang — ret til kompensation for passagerer til disse afgange
   
      Konklusion
   
   
               1)
            
            
               Begrebet »boardingafvisning« som omhandlet i artikel 2, litra j), og artikel 4 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 skal fortolkes således, at det ikke kun omfatter boardingafvisninger, som skyldes tilfælde af overbookning, men ligeledes boardingafvisninger af andre grunde, såsom driftsmæssige grunde.
            
         
               2)
            
            
               Artikel 2, litra j), og artikel 4, stk. 3, i forordning nr. 261/2004 skal fortolkes således, at det forhold, at der indtræffer »usædvanlige omstændigheder«, som medfører, at et luftfartsselskab omorganiserer de flyvninger, som skal gennemføres efter at disse omstændigheder er indtrådt, ikke kan begrunde »boardingafvisning« på de nævnte efterfølgende flyvninger eller fritage dette luftfartsselskab fra dets forpligtelse til at yde kompensation i henhold til artikel 4, stk. 3, i forordning nr. 261/2004, til en passager, som bliver nægtet boarding på en af de flyvninger, som er chartret efter de nævnte omstændigheders indtræden.
            
         
      (1)  EUT C 80 af 12.3.2011.